《塞上感怀》
明代·王清

西风关外雪初晴，怀古思乡百感生。
玉帐枕戈人万里，铁衣传箭夜三更。
梦回绝域乌桓地，战罢空山敕勒营。
烽火微茫天去远，月中鸿雁送秋声。

作者简介：（?—1449）明山东济宁人，字一宁。多勇略，能诗。正统中为广东都指挥使。十三年，总督军务。次年，自高州率舟师援广州御黄萧养军，兵败被俘死。有《文通集》八卷。